— Паколькі пляцоўка і майстэрня размешчаныя на прыватнай тэрыторыі, нашыя ініцыятывы не патрабуюць бюракратычных узгадненняў. Мы проста запрашаем усіх ахвочых да сябе ў госці. Бясплатна. 18 жніўня ў нас пройдзе першы вясковы сямейны арт-пікнік. Для раёна і вёскі гэта новы фармат. Будуць майстар-класы, выставы, гульні, кансультацыі псіхолага. Мы хочам паказаць мясцовай супольнасці і гасцям, што пры жаданні ўсё можна зрабіць самастойна, без буйных інвестыцый і датацый. Напрыклад, для свята нам трэба было шмат кардону для дзіцячага гарадка. Я звярнулася на мясцовае паліграфічнае прадпрыемства, і яно без праблем бясплатна выдзеліла нам кардон.